  Майя Бывальцева Удмуртиын Выль арез пусъён радлыкез быдэсак выльдыны малпало. Кылсярысь, трос нылпиё но начар улӥсь семьяос понна ӟечлэсьтон спектакльёс, кивалтэтлэсь ёлкаос ортчытыны, тол каникулъёс дыръя Ижкарысь Шор площадьын каток но ярмарка радъяны ӵекто. Уже кутэм малпанъёс сярысь 2-тӥ гудырикошконэ журналистъёслы веразы элькун тӧролэн но кивалтэтлэн администрациязы ортчем кенешон бере. Праздникъёсты ортчытон пумысен кенешон таиз куинетӥез вал ни. Тӧрлыкъёслы ӧз кельшы, кызьы улосвылын кылем арын Выль арез пусйизы, со таӵе пумиськонъёслы муг луиз. Али шулдыръяськон радлыкез 20-тӥ толсурысен тол каникулъёслэн берпуметӥ нуналозяз кылдыто. Ми «Дӧдьыез гужем дася…» визькылъя ужано кариськимы, Министръёсты, ёросъёслэсь но каръёслэсь ыстэм муртъёссэс азьвыл ик, пӧсьтолэзьысен кутскыса, люкалляны ӧдъямы. Кенешиськомы, мар ми калыклы ӵектомы таяз арын, кызьы ми со праздникъёсты зэмзэ но тунсыко ортчытомы Сергей Смирнов, Удмуртиысь тӧролэн но кивалтэтлэн администрацизылэн кивалтӥсезКылем арын но, азьвыл аръёсы но Удмуртиысь театръёс начар улӥсь, трос нылпиё семьяосысь пиналъёс понна кыӵе ке ӟечлэсьтон спектакльёс ӧз ортчытъялэ, вераз со. Туэ со сярысь вераськемын ни: котькуд труппа ӧжытсэ одӥг, нош куд-огез кӧня ке сыӵе спектакльёс дасялоз. Озьы ик ми Кивалтэтлэсь ёлка но Тӧролэсь ёлка, озьы, дыр, со нимаськоз, ортчытыны чакламы. Со авторской ужрад, сыӵе шоу, кудзэ ми пиналъёслы возьматомы, сое, Ижкарын сяна, нокытын но адӟыны уз ни луы. Со Ижкарлы, быдэс Удмуртилы сӥземын луоз Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСо сяна, трос нылпиё но начар улӥсь семьяослы кузьымъёсын, карез чеберъянэн, лулчеберетъя вӧлметъёсты кылдытонэн герӟаськем трос мукет ӵектонъёсты эскеро. Сергей Смирнов оскемзэ вераз, таӵе кенешонъёсты пӧсьтолэзьысен ик ортчытъяны кутскыса, куарусён пумын ни ӟечлыко тунсыко программа дась луоз. Ижкарын но Удмуртиын улӥсьёс Выль ар праздникъёсы кытчы ке кошкон сярысь уз но малпаське. Сыӵе луонлыксы уз луы шуыса ӧвӧл, ми соослы татын, элькунын, тунсыко контент ӵектыны быгатомы… Ужрадъёс зэмос Выль ар мылкыд кылдытыны кулэ Сергей Смирнов, Удмуртиысь тӧролэн но кивалтэтлэн администрацизылэн кивалтӥсез Калык понна Выль ар — одӥгез валтӥсь праздник, дыр. Юнме уг верало, кызьы Выл арез пумиталод, озьы ик сое ортчытод. Ижкарын, Шор площадьын Выль арез пумитанэз милям быдэсак выльдэммы потэ. Лэсьтӥськомы пӧртэм арлыдъем адямиослы тупамон интыос — егитъёслы, пенсионеръёслы, нылпиосын семьяослы. Али спортъя интыосты чакласькомы Константин Сунцов, Удмуртиысь тӧролэн экономикая но инвестициосты азинтонъя советникезСолэн верамезъя, чаклало каток, ярмарка, нылпиослы гурезьёс но йӧ городок лэсьтыны. Али со уже ужбергатӥсьёсты кыскыны кутско: карез чеберъян понна нимаз дизайн-код дасямын, сое котькуд предприятие учкыны но форматэз бырйыны быгатоз. Кар Выль арен мед улоз шуыса потэ… Туж трос ӵектонъёс вань, кылем арын кадь лэсьтэмын медаз луы шуыса. Мар ми туннэ дасяськомы, со калыклэн куронъёсыз Константин Сунцов, Удмуртиысь тӧролэн экономикая но инвестициосты азинтонъя советникезОзьы ик солэн верамезъя, Выль арез пусъён пумысен ӵектонъёсты али но возьмало, соосын кар администрацие вазиськыны яке кивалтӥсьёслы мерлыко вотэсъёсын гожтыны луэ. Тегъёс: Мерлык Ижкар Удмуртия праздникъёс Выльар  